**ОБЩИНСКА ИЗБИРАТЕЛНА КОМИСИЯ ВЕЛИКО ТЪРНОВО ЗА ИЗБОРИТЕ ЗА МЕСТНИ ИЗБОРИ ОТ РЕПУБЛИКА БЪЛГАРИЯ НА 27 ОКТОМВРИ 2019 Г.**

**ПРОТОКОЛ № 39**

Днес, 27.10.2019 г. – 13:30 ч. Общинска избирателна комисия в Община Велико Търново се събра на редовно заседание в състав:

Председател: Десислава Стефанова Йонкова

Зам.-председател: Кирил Георгиев Станчев

Секретар: Христо Здравков Данев

Членове 1. Атанас Николаев Аджемов

2. Светлана Георгиева Иванова

3. Слав Красимиров Личев

4. Силвия Дечева Дечева

5. Николина Красимирова Митева

Комисията има необходимия кворум за вземане на решения.

Председателят уведоми присъстващите членове на комисията, че предлага заседанието да се проведе при следния дневен ред, а именно:

Т.1. Сигнал от упълномощен представител на ПП БДО и жалба от МК БСП ЗА БЪЛГАРИЯ

Т.2. Жалба от Диана Монева Петкова – председател на СИК 040400018 в община Велико Търново

Комисията единодушно прие така предложения дневен ред.

Пристъпи се към разглеждане на точките от приетия дневен ред.

Т.1. сигнал от упълномощен представител на ПП БДО и жалба от МК БСП ЗА БЪЛГАРИЯ

Председателят на комисията предложи за гласуване следния проект на решение:

**„РЕШЕНИЕ**

**№ 228**

**Велико Търново, 27.10.2019 г.**

ОТНОСНО: сигнал от упълномощен представител на ПП БДО и жалба от МК БСП ЗА БЪЛГАРИЯ

Постъпил е сигнал с вх. № 392/27.10.2019г. в 12.08 ч. от Таня Марекова, упълномощен представител на партия Българска демократична общност и жалба №394/27.10.2019г. от представляващия МК БСП ЗА БЪЛГАРИЯ. В сигнала се твърдят нарушения на Изборния кодекс, изразяващи се в агитация от страна на кандидата на кмет на кметство Леденик, издигнат от „ДемократичнаБългария-обединение“ - Антон Кръстев. В жалбата на г-н Антонов се сочи, че СИК са направили предупреждения на кандидата.

Двама представители на ОИК Велико Търново, излъчени от различни квоти посетиха кметство Леденик и СИК 040400111 и установиха следното:

СИК № 040400111 се намира в непосредствена близост до Кметството на с.Леденик. Членовете на ОИК са провели разговор с Председателя и със всички членове на секционната избирателна комисия. Те са заявили, че лицето Антон Кръстев -кандидат за Кмет на с.Леденик е бил на площада в с.Леденик до преди около 40 минути, като си е тръгнал след предупреждение от Председателя на СИК по сигнали на застъпници. Проведен е и разговор с Полицейския служител от МВР, охраняващ секцията, като същия е заявил, че не се е налагало да се намесва по отношение на неправомерни действия от страна на лицето Антон Кръстев.

Видно от изложеното към момента на проверката на ОИК, Антон Кръстев не се е намирал в близост до СИК № 040400111 и не е установено да извършва агитационна дейност.

Предвид горното, Общинска избирателна комисия Велико Търново, на основание чл.87, ал.1, т.22 от Изборния кодекс

**РЕШИ:**

**ОСТАВЯ БЕЗ УВАЖЕНИЕ** като неоснователни сигнал с вх. № 392/27.10.2019г. в 12.08 ч. от Таня Марекова, упълномощен представител на партия Българска демократична общност и жалба №394/27.10.2019г. от Стефан Антонов-представляващия МК БСП ЗА БЪЛГАРИЯ.

Решението подлежи на оспорване пред ЦИК- София по реда на чл. 88 от ИК.“

Гласували, както следва:

Председател: Десислава Стефанова Йонкова За

Зам.-председател: Кирил Георгиев Станчев За

Секретар: Христо Здравков Данев За

Членове 1. Атанас Николаев Аджемов За

2. Светлана Георгиева Иванова За

3. Слав Красимиров Личев За

4. Силвия Дечева Дечева За

5. Николина Красимирова Митева За

Решението беше взето в 13:31 ч.

Т.2. Жалба от Диана Монева Петкова – председател на СИК 040400018 в община Велико Търново

Председателят на комисията предложи за гласуване следния проект на решение:

**„РЕШЕНИЕ**

**№ 229**

**Велико Търново, 27.10.2019 г.**

ОТНОСНО: Жалба от Диана Монева Петкова – председател на СИК 040400018 в община Велико Търново

Постъпила е жалба с вх. № 393/27.10.2015г. в 12.29 ч. от Диана Монева Петкова – председател на СИК 040400018 в община Велико Търново, в която се излагат твърдения, че на 27.10.2019 г. около 9.15 ч. лице – избирател, индивидуализирано като „г-н Ст.Витанов“ се е държал непристойно с нея, в качеството и на длъжностно лице по смисъла на Наказателния кодекс, съгласно чл. 93 ал.2 от ИК. Лицето с висок тон пред останалите членове на СИК е нападнал Председателката на СИК с нападки, че не познава методическото ръководство, с думите „кой ме е обучавал“, поискал трите имена на председателката, за да пусне жалба в ОИК за отстраняването й от длъжността и я заплашил, че ще бъдат оспорени резултатите в секцията. Лицето сочи останалите членове на СИК като свидетели.

На ОИК-В.Търново е служебно известно, във вр. с Жалба вх.№ 390/27.10.2019 г. , 10.40 ч. от Стоян Витанов Витанов, че в СИК 040400018 в община Велико Търново е възникнал спор между него и председателката на СИК по повод зададен от нея въпрос относно за кой избор иска да упражни правото си на глас.

Във връзка с подадената от Стоян Витанов Витанов жалба четирима представители на ОИК Велико Търново, излъчени от различни квоти са посетили СИК040400018 и са установили, че в избирателния списък са попълнени данни за начина, по който са гласували избирателите, като в графа „Забележки“ е отбелязан вотът на избирателя, когато е гласувано само за един вид избор, т.е. не са установени нарушения на ИК. При посещението им Председателката е подала устно оплакване за станалия между нея и гласоподавателя словесен спор.

С оглед изложеното в Жалбата от Диана Монева Петкова и направените в Жалба вх.№ 390/27.10.2019 г., 10.40 ч. от Стоян Витанов Витанов твърдения във вр. с законовата разпоредба, че при изпълнение на своите правомощия членовете на секционната избирателна комисия са длъжностни лица по смисъла на Наказателния кодекс ОИК-В.Търново приема, че не е компетентна да се произнесе, т.к. ако и доколкото се съдържат данни за деяние по НК, то компетентна е да се произнесе ВТРП.

Предвид горното, Общинска избирателна комисия Велико Търново, на основание чл.87, ал.1, т.22 от Изборния кодекс

**РЕШИ:**

Препраща на ВТРП по компетентност жалба с вх. № 393/27.10.2015г. в 12.29 ч. от Диана Монева Петкова – председател на СИК 040400018 в община Велико Търново, с приложени към нея копия на Жалба вх.№ 390/27.10.2019 г., 10.40 ч. от Стоян Витанов Витанов и протокол за проверка извършена от ОИК-В.Търново .

Решението подлежи на оспорване пред ЦИК- София по реда на чл. 88 от ИК.“

При проведеното гласуване на предложението за решение Общинската избирателна комисия не постигна необходимото мнозинство от две трети от присъстващите членове, като от присъстващите в залата 8 членове на комисията, „ЗА“ това предложение за решение гласуваха 4 членове и „ПРОТИВ“ 4 членове.

Предвид изложеното и на основание чл. 87, ал. 1, т. 22, във връзка с чл. 85, ал. 4, изр. второ от Изборния кодекс Общинската избирателна комисия

**Р Е Ш И:**

ПОСТАНОВЯВА решение за отхвърляне по смисъла на чл. 85, ал. 4, изр. второ от Изборния кодекс

Гласували:

Председател: Десислава Стефанова Йонкова За

Зам.-председател: Кирил Георгиев Станчев За

Секретар: Христо Здравков Данев Против

Членове 1. Атанас Николаев Аджемов Против

2. Светлана Георгиева Иванова Против

3. Слав Красимиров Личев Против

4. Силвия Дечева Дечева За

5. Николина Красимирова Митева За

Решението е гласувано в 13:33 ч.

Председателят закри заседанието.

**Председател: ..………………………….**

/ Десислава Йонкова /

**Секретар: …………………………...**

/ Христо Данев /